Eldoretas
Eldoretas (suah. Eldoret) – miestas vakarų Kenijoje, į šiaurės rytus nuo Nakuru, pietinėje Čeranganio kalvų papėdėje. Uasin Gišu apskrities centras. Pro miestą eina Kenijos–Ugandos geležinkelis, plentai į Nakuru, Kampalą, Kitalę; yra oro uostas. Žemės ūkio regiono prekybinis centras (kviečiai, kukurūzai, piretrumas, galvijai). Tekstilės, maisto (ypač sūrio) pramonė. Veikia Moi universitetas.